open-index/open-wikipedia-markdown huggingface dataset:
Časticový detektor

V experimentálnej a aplikovanej časticovej fyzike a v jadrovom inžinierstve, je **časticový detektor**, známy aj ako **detektor žiarenia**, zariadenie využívané pre detekciu, stopovanie, a/alebo identifikáciu elementárnych častíc vysokých energií, aké sú produkované jadrovým rozpadom, kozmickým žiarením, alebo v reakciách v časticovom urýchľovači. Moderné detektory sa využívajú aj ako kalorimetre pre meranie energie detegovaného žiarenia. Môžu byť využité aj pre meranie ďalších parametrov ako sú hybnosť, spin, náboj častíc atď.

## Opis
Detektory vytvorené pre moderné urýchľovacie komplexy sú obrovských rozmerov. Často sa namiesto detektora využíva aj pojem "počítač" [angl. counter], keďže detektor počíta častice ale nerozlišuje ich energiu alebo ionizáciu. Časticové detektory môžu zvyčajne stopovať aj ionizačné žiarenie (vysoko energetické fotóny alebo dokonca viditeľné svetlo). Ak je ich hlavným účelom meranie žiarenia, nazývajú sa aj detektory žiarenia, ale keďže fotóny môžeme pozorovať aj ako (nehmotné) častice, je pojem časticový urýchľovač stále správnym.

### Príklady a typy
Väčšina vynájdených a využívaných detektorov sú ionizačné detektory (z ktorých sú najtypickejšie plynný ionizačný detektor a polovodičový detektor) a scintilačné detektory; ale taktiež sa využívajú aj ďalšie, úplne odlišné princípy detekcie ako Čerenkovovo a prechodové žiarenie.

**Historické príklady**
* Bublinová komora
* Wilsonova mraková komora, Difúzna komora

**Detektory pre radiačnú ochranu**
* Dozimeter
* Elektroskop (miniatúrne elektroskopy sa používajú ako prenosné dozimetre)

**Detektory bežne využívané pre fyziku vysokých energií**
* Kalorimeter
* Fotografická platňa
* Čerenkovov detektor
* Detektor prechodového žiarenia
* Scintilačný počítač a Fotonásobič alebo Fotodióda
* Polovodičový detektor
* Plynný ionizačný detektor
** Ionizačná komora, Proporcionálny počítač, Geigerov-Müllerov počítač
** Driftova komora
** Iskrová komora

### Moderné detektory
Moderné detektory v časticovej fyzike sú kombináciou niekoľko vyššie uvedených detekčných prvkov uložených vo vrstvách.

## Skutočné projekty
### V urýchľovači

* CERN
** LHC
*** CMS
*** ATLAS
*** LHCb
*** ALICE
** LEP
*** Alephhttp://teachers.web.cern.ch/teachers/archiv/HST2001/detectors/trackdata/ALEPH.htm
*** Delphihttp://delphiwww.cern.ch/
*** L3
*** Opalhttp://opal.web.cern.ch/Opal
** SPS
*** The COMPASS Experiment
*** Gargamelle 
*** NA49 
* Fermilab
** Tevatron
*** CDF
*** D0
* DESY
** HERA
*** H1
*** HERA-B 
*** HERMES 
*** ZEUS
* BNL
** RHIC
*** PHENIX
*** Phobos (physics)
*** STAR
* SLAC
** PeP-II
*** BaBar
** SLC 
*** SLD 

### Bez urýchľovača

* Super-Kamiokande
* AMANDA
Bernardo Guimarães

**Bernardo Joaquim da Silva Guimarães** (15. august 1825, Ouro Preto, Minas Gerais, Brazília - 10. marec 1884) bol brazílsky románopisec, básnik, sudca, novinár a profesor. 

## Život a dielo
Narodil sa v Ouro Preto (Minas Gerais), istý čas žil v São Paule a pôsobil ako mestský sudca v Catalão (Goiás). V roku 1867 sa vrátil do Ouro Preto, oženil sa a živil sa vyučovaním rétoriky, poetiky, latinčiny a francúzštiny. Je jedným zo zakladateľov brazílskeho romantického regionálneho románu. Zaoberá sa historickými, indianistickými, náboženskými a abolistickými námetmi. Najväčší čitateľský ohlas mal idealizovaný príbeh černošskej otrokyne *A escrava Isaura* (1875, Otrokyňa Isaura), tému kňazského celibátu spracoval v najlepšom románe *O seminarista* (1872, Seminarista).

## Bibliografia

### Poézia
* *Cantos da Solidão* 1852 
* *Poesias* 1865 (obsahovala predchádzajúcu knihu a *Inspirações da Tarde, Poesias Diversas, Evocações, A Baía de Botafogo*)
* *Novas Poesias* 1876
* *Folhas de Outono* 1883

### Próza
* *O Ermitão de Muquém* 1864
* *Lendas e Romances* 1871
* *O Seminarista* 1872
* *História e Tradições da Província de Minas Gerais* 1872
* *O Garimpeiro* 1872
* *O Índio Afonso* 1873
* *A Escrava Isaura* 1875
* *Maurício ou Os Paulistas em São João d'El Rei* 1877
* *A Ilha Maldita* 1879
* *O Pão de Outro* 1879
* *Rosaura, a Enjeitada* 1883

## Iné projekty

Kategória:Brazílski spisovatelia
Kategória:Brazílski básnici
Kategória:Brazílski novinári
Kategória:Osobnosti z Minas Gerais
Cerro Santiago

**Cerro Santiago** je vulkanické pole, nachádzajúce sa v juhovýchodnej časti Guatemaly v departmente Jutiapa, pričom obkolesuje jej správne mesto Jutiapa. Vek poslednej erupcie nie je doložený, no niektoré lávové prúdy sú pomerne mladé.

## Zoznam vulkanických foriem poľa Cerro Santiago
* **Troskové kužele**
** Cerro de Apantes - 1 260 m
** Cerro las Aradas - 1 160 m
** Cerro San Antonio I - 1 192 m
** Cerro San Juan - 1 125 m
** Los Cerritos
** Volcán Culma - 1 027 m

## Iné projekty
.

## Externé odkazy
* www.volcano.si.edu - vulkanické pole Cerro Santiago na Global Volcanism Program 

Kategória:Sopky Guatemaly
Kategória:Troskové kužele
Rickenbacker A-22

[right|thumb|Nákres elektrickej gitary z patentovej žiadosti z roku [1934.]]
**Rickenbacker A-22** bola prvá elektrická gitara. Tento nástroj navrhol George Beauchamp a následne bol vyrobený firmou Rickenbacker Electro. Bola to vlastne slide gitara a týmto spôsobom bola skonštruovaná kvôli veľkej popularite hawaiskej hudby v období tridsiatych rokov minulého storočia. Telo "panvice" je vyrobené z hliníku. Na tele je umiestnený jeden snímač tvaru podkovy, ktorý prechádza ponad struny. Beauchamp a Adolf Rickenbacker začali s výrobou v roku 1932, ale keďže Beauchampovi nebol udelený patent na jeho vynález až do roku 1937, ostatné gitarové spoločnosti mohli bez obťaží využívať jeho poznatky.

## Vývoj
Počas tridsiatych rokov minulého storočia sa hawaiská hudba tešila veľkej popularite v USA a Kanade. V tomto štýle hudby sa používala gitara ako hlavný melodický nástroj a akustická gitara nedokázala sprostredkovať zvuk v požadovanej hlasitosti. Beauchamp, ktorý mal obľubu v hawaiskej hudbe a sám ju produkoval, použil magnetickú indukčnú cievku, podobnú tej, ktorá sa nachádza v telefóne, na svojej oceľovej akustickej gitare. Po tom ako zistil, že jeho vynález produkuje neúnosné množstvo vedľajších šumov a spätnej väzby, ktoré spôsobovali neželané vibrácie tela gitary, rozhodol sa, že nie je možné s dostupnou technológiou dosiahnuť reprodukciu akustického zvuku. 
Beauchamp bol povolaný k vývoju Dobro gitary. Počas tejto práce sa spoznal s Adolphom Rickenbackerom, ktorý vlastnil firmu, ktorá vyrábala hliníkové rezonátory a ich spoločným výtvorom bola lap steel gitara s pevným hlinníkovým telom a krkom.

## Externé odkazy
* The Earliest Days of the Electric Guitar  (en)
* Kópia patentu na Rickenbacker A-22

Kategória:Gitary
Suchitán

**Suchitán** je v súčasnosti neaktívny stratovulkán, nachádzajúci sa v juhovýchodnej časti Guatemaly, severovýchodne od mesta Jutiapa. S výškou  je to jeden z najvyšších vulkánov v oblasti. Suchitán sa nachádza neďaleko východného okraja kaldery *Retana* a jeho masív je tvorený prevažne bazaltami a andezitmi. Na severnom svahu sa nachádzajú viaceré menšie troskové kužele a maary. Vek poslednej erupcie nie je doložený, no viaceré lávové prúdy sú pomerne mladé (holocénne).

## Externé odkazy
* www.volcano.si.edu – stratovulkanický komplex Suchitán na Global Volcanism Program 

Kategória:Sopky Guatemaly
Kategória:Stratovulkány
Chingo

**Chingo** je neaktívny stratovulkán, nachádzajúci v juhovýchodnej časti Guatemaly, neďaleko hraníc s Salvádorom. Vrchol  vysokého vulkánu je ukončený kráterom oválneho tvaru. Na oboch stranách sopky sa nachádzajú satelitné troskové kužele, sledujúce severojužnú zlomovú líniu. O erupcii Chinga nie sú žiadne historické záznamy.

## Iné projekty
.

## Externé odkazy
* www.volcano.si.edu  – stratovulkán Chingo na Global Volcanism Program 

Kategória:Sopky Guatemaly
Kategória:Sopky Salvádora
Kategória:Stratovulkány
Epifyt

**Epifyt** (z gréc. έπί/*epi-* = na, φύτόν/*fyton* = rastlina) je označenie organizmu, ktorý žije prichytený na povrchu živej rastliny.  Najčastejšie sa používa v spojitosti s epifyticky rastúcimi rastlinami, ale existujú aj epifytické baktérie, huby, riasy a machy.

Ide o druh komenzalizmu - epifyt má z „hostiteľa“ úžitok ako z opory, no nijak zle ani dobre naň nevplýva (nezískava z neho živiny, ani mu neposkytuje nijaké výhody). Nejde teda o parazitický ale ani symbiotický vzťah.

## Epifytické rastliny
Výlučne alebo prevažne epifytický charakter majú rastliny z nasledovných taxónov:

### Vyššie rastliny
* *[[Orchidaceae]]*
* *[[Bromeliaceae]]*
* *[[Araceae]]*
* *[[Cactaceae]]*
* *[[Bégoniaceae]]*
* *[[Moraceae]]*
* *[[Ericaceae]]*
* *[[Gesneriaceae]]*
* *[[Piperaceae]]*
* *[[Asclepiadaceae]]*


Image:Orkidé med luftrötter, Nordisk familjebok.png|Epifytická orchidea (*[[Orchidaceae]]*).
Image:Ormbunke på trädstam, Nordisk familjebok.png|Parohovec (*[[Polypodiaceae]]*).


Kategória:Botanika
Kategória:Ekológia
Art Ensemble of Chicago

**Art Ensemble of Chicago** je americká džezová skupina. 

Vznikla v roku 1968 ako experimentálne zameraný kvartet. Vo svojich vystúpeniach spojuje hudobnú zložku so scénickým prejavom, opiera sa o africkú tradíciu a širokú škálu džezových štýlov od raných foriem až po súčasnú a o populárnu hudbu, uplatňuje aj absurdné a surrealistické prvky.

## Diskografia
* *A Jackson In Your House* (1969)
* *Tutankhaman* (1969)
* *The Spiritual* (1969)
* *People In Sorrow* (1969)
* *Message to our Folks* (1969)
* *Reese and the Smooth Ones* (1969)
* *Eda Wobu *(1969)
* *Les Stances A Sophie *(1970)
* *With Fontella Bass* (1970)
* *Seasons* (1970)
* *Phase One* (1971)
* *Bap-Tizum *(1972)
* *Fanfare for the Warriors* (1973)
* *Kabalaba* (1974)
* *Nice Guys *(1975)
* *Full Force* (1980)
* *Urban Bushmen* (1980)
* *Great Black Music, Anciant to the Future* (1982)
* *The Third Decade* (1984)
* *The Art Ensemble Of Soweto* (1989)
* *America-South Africa* (1990)
* *Fundememntal Destiny* (1991)
* *The Meeting* (2003)

Kategória:Hudobné skupiny USA
Bottleneck

[náhľad|Príklad hrania oceľovým slidom na [rezonátorová gitara|rezonátorovej gitare]]
náhľad|Oceľový slide
**Bottleneck** (iné názvy: **bottle-neck, bottleneck/slide gitara**; bottleneck = angl. hrdlo fľaše) je osobitý štýl hry na gitaru. Odlišnosť tohto spôsobu hry spočíva v kĺzaní (angl. slide) predmetov z rôznych materiálov po strunách gitary. Najčastejšie sa používa tzv. slide, čo je predmet rúrkovitého tvaru, ktorý sa nastokne na prst ruky, ktorá pri normálnom spôsobe stláča struny. Slide je vyrobený najčastejšie z kovu (ocele alebo bronzu), no niektorý gitaristi používajú výhradne sklený alebo keramický slide. Pri hre pomocou slideu sa struny nepritláčajú o pražce, iba sa na nich pridrží slide, ktorý sa posúva po strunách a výsledkom je plynulý prechod medzi jednotlivými tónmi, ktorý je normálnym štýlom hry nedosiahnuteľný.
Existuje viacero možných štýlov hry technikou slide, ale hlavný rozdiel medzi nimi nie je ani tak v odlišnom výsledku, ale skôr v odlišnom štýle hry.

* Keď je gitara v normálnej pozícii a na jednom prste ľavej (u ľavákov pravej) ruky je slide, v tomto prípade zvaný bottleneck, ide o bottleneck gitaru.
* Keď je gitara v horizontálnej polohe, strunami otočená ku gitaristovi a používa sa slide zvaný steel, je to steel gitara.

Technika slide sa môže v podstate uplatniť pri hre na akúkoľvek gitaru, ale gitaristi, ktorí preferujú túto techniku zväčša uprednostňujú gitary prispôsobené tomuto štýlu. Najčastejšie sa pri technike slide používajú:

* železné gitary
* rezonátorová gitara, hlavne dobro
* lap steel gitara

## Technika
Slide sa pritlačí malou silou na struny. Struny sa pod tlakom nesmú dotýkať pražcov a slide sa musí držať rovnobežne s nimi. Výška tónu sa mení pomocou plynulého pohybu slidu po strunách. Takto zaniká obmedzenie na dvanásť tónov v oktáve, lebo slide sa môže držať v ľubovolnej polohe medzi pražcami.

## Referencie

## Pozri aj
:Kategória:Slide gitaristi

Kategória:Gitary
Babiná (vrch vo Volovských vrchoch)

**Babiná** () je vrch v pohorí Volovské vrchy, krajinnom celku Slovenského rudohoria. Leží nad obcou Hnilec, približne  východne od Dobšinej. Je najvyšším vrchom podcelku.

## Poloha
Nachádza sa v západnej časti pohoria, v geomorfologickom podcelku Knola. Leží v Košickom kraji, na hranici okresov Spišská Nová Ves a Rožňava a zasahuje na katastrálne územie obce Hnilec, Mlynky, Vlachovo a mesta Dobšiná. Najbližšími sídlami sú východne situovaný Hnilec, severozápadne ležia Mlynky, západne Dobšiná a juhozápadne Vlachovo.

## Opis
Babiná leží v rázsoche, ktorá vybieha severným smerom z hlavného hrebeňa medzi sedlom Súľová a Smrečinkou (). Severne sa nachádza Viničiar (), Veľká Knola (), Muráň () a Malá Knola (), východne vrch Nad Javorom (), Pálenica (), Surovec () a Hoľa (), južne Peklisko (), Smrečinka () a Stromiš () a západne Ostrá (), Martinka () a Dobšinský kopec (). Oblasť patrí do povodia blízkeho Hnilca, kde vodu odvádzajú zväčša krátke potoky. Vrcholom vedie značená turistická trasa. 
 
### Výhľady
Vrchol pokrýva len nízka vegetácia, ktorá umožňuje kruhový rozhľad. Vďaka značnej nadmorskej výške je tak možné pozorovať mnohé vrcholy pohoria, no tiež Čiernu horu, Branisko, Čergov, Levočské vrchy, Vysoké Tatry, Kráľovu hoľu, Stolické vrchy a Revúcku vrchovinu.

## Prístup
* po  žltej turistickej značke:
** od severozápadu z osady Rakovec
** od juhu z Vlachova cez rázc. Pod Smrečinkou (Cesta hrdinov SNP)
* po  červeno značenej magistrále cez rázc. Pod Smrečinkou:
** od severozápadu zo sedla Dobšinský kopec cez Ostrú
** od východu zo sedla Súľová

## Referencie

## Pozri aj
* Volovské vrchy
* Knola
* Zoznam vrcholov vo Volovských vrchoch

## Externé odkazy
* Poloha na turistickej mape

Kategória:Vrchy vo Volovských vrchoch
Kategória:Tisícovky na Slovensku
Kategória:Vrchy v okrese Spišská Nová Ves
Kategória:Vrchy v okrese Rožňava
Kategória:Hnilec (obec)
Kategória:Mlynky (okres Spišská Nová Ves)
Kategória:Vlachovo
Kategória:Dobšiná
Ixtepeque

**Ixtepeque** je v súčasnosti neaktívne vulkanické pole, nachádzajúce sa severovýchodnej časti guatemalského departmentu Jutiapa. Lokalita je známa ako najvačší depozit obsidiánu v Severnej Amerike. Ryolitové obsidiánové pole sa rozkladá na ploche 4&nbsp;×&nbsp;5&nbsp;km a jeho produkty sa nachádzajú v mnohých archeologických lokalitách predkolumbovskej Strednej Ameriky.

## Zoznam vulkanických foriem poľa Ixtepeque
* **Štítové vulkány**
** Cerro las Piedras
* **Troskové kužele**
** Cerro Brujillo - 1 212 m
** Cerro Camposanto
** Cerro el Cerron
** Cerro Iguanero - 1 040 m
** Laguna Obrajuelo
** Cerro la Pereza
** Cerro las Pozas
** Cerro San Gaspar - 1 090 m
** Cerro el Voladero I - 1 035 m
* **Lávové dómy**
** Cerro Chaguitillo
** Cerro Pino Redondo

## Externé odkazy
* www.volcano.si.edu - lávové dómy Ixtepeque na Global Volcanism Program 

Kategória:Sopky Guatemaly
Kategória:Lávové dómy
Tahual

**Tahual** je v súčasnosti neaktívny stratovulkán, nachádzajúci sa v Guatemale, južne od mesta Monjas. Vrchol 1&nbsp;716&nbsp;m vysokého vulkánu je ukončený masívnym, značne erodovaným kráterom. Posledná aktivita je dokladovaná z holocénu - krátky bazaltový lávový prúd na severovýchodnom úpätí sopky.

## Externé odkazy
* www.volcano.si.edu - stratovulkán Tahual na Global Volcanism Program 

Kategória:Sopky Guatemaly
Kategória:Stratovulkány
Karloveská ulica (Bratislava)

**Karloveská ulica** je ulica v Bratislave, v mestskej časti Karlova Ves.

Tvorí základnú a prakticky jedinú hlavnú komunikáciu tejto mestskej časti, prechádza ňou električková radiála smerom do mestskej štvrte Dúbravka a autobusové trate.

Karloveská ulica začína križovatkou pri „Riviére“, kde sa na ňu napája Devínska cesta a končí za Metrologickým ústavom. Ponad cestu sú vybudované dve lávky pre chodcov a jedna aj pre autá. Na Karloveskú sa napájajú odbočky ku trom väčším supermarketom (Lidl, Billa a OD Centrum), jednej čerpacej stanici pohonných hmôt a niekoľkým menším obchodom. Nachádza sa tu Karloveské kultúrne stredisko, mestská knižnica, pobočky bánk a Miestny úrad Karlova Ves. 

Na úrovni Jurigovho námestia sa zachovala stavba rímskokatolíckeho kostolíka zo staršej zástavby pôvodnej obce, Kostol svätého Michala archanjela. Vedie tu takisto odbočka k Námestiu svätého Františka, kde sa nachádza aj Kostol svätého Františka z Assisi. Na Karloveskej ulici sa nachádzajú tri školy, dve štátne – Základná škola Karloveská 32, Karloveská 61 a cirkevná Základná škola a gymnázium svätého Františka z Assisi. Karloveská je tiež dôležitá (jediná) spojovacia komunikácia s časťou Dlhé Diely.

## Galéria

Súbor:Karloveská ulica - smer Karlova Ves.jpg|Karloveská, smer Karlova Ves, pohľad z jediného mosta pre autá. Pod mostom električková zastávka "Karlova Ves".
Súbor:Karloveská ulica - smer Dúbravka.jpg|Karloveská, smer Dúbravka, pohľad z jediného mosta pre autá. Pod mostom električková zastávka "Karlova Ves".
Súbor:Karloveská, Karlova Ves, Bratislava.jpg
Bratislava Slovakia 195.JPG
Tram at Karlova Ves, Bratislava.jpg|Električka značky Tatra T3 číslo 9 medzi zastávkami Miestny úrad Karlova Ves a Borská
CapitalBratislava11Slovakia87.JPG
CapitalBratislava11Slovakia109.JPG


## Referencie

## Iné projekty

## Externé odkazy
* Karloveská ulica na mape Bratislavy

Kategória:Ulice v Karlovej Vsi
Ipala (sopka)

**Ipala** je menší neaktívny stratovulkán, nachádzajúci sa v Guatemale, v severnej časti departmentu Jutiapa. Vrchol vulkánu je ukončený  širokým kráterom, ktorý je zaliaty vodou. Severojužný zlomový systém, ktorý prechádza južným okrajom masívu sopky, lemujú početné troskové kužele. Východný svah je rozrušený ďalším zlomovým systémom, ktorého výlevy bazaltových láv sú holocénneho veku a pokrývajú oblasť o rozlohe .

## Externé odkazy
* www.volcano.si.edu - stratovulkán Ipala na Global Volcanism Program 

Kategória:Sopky Guatemaly
Kategória:Stratovulkány
Chiquimula (sopka)

**Chiquimula** je vulkanické pole, nachádzajúce sa vo juhovýchodnej časti Guatemaly neďaleko rovnomenného rovnomenného mesta. Pole je tvorené niekoľkými troskovými kužeľmi bazaltového zloženia. Vulkanické pole leží na staršom kriedovom granitovom plutóne. Jeho vývoj sa začal v pleistocéne výlevmi bazaltových láv pozdĺž severojužného zlomového systému. Najmladšie lávové prúdy nemajú viac ako 1 000 rokov.

## Zoznam vulkanických foriem poľa Chiquimula
* **Troskové kužele**
** Cerrito de Arriba – 
** Cerrito de los Vidal – 
** Cerrito el Sillon Abajo – 
** Cerrito el Sillon – 
** Cerro el Lado – 
** Cerro Guatojon – 
** Cerro Paxapa – 

## Externé odkazy
* www.volcano.si.edu – vulkanické pole Chiquimula na Global Volcanism Program 

Kategória:Sopky Guatemaly
Kategória:Troskové kužele
Quezaltpeque (sopka)

**Quezaltpeque** je vulkanické pole, nachádzajúce sa v juhovýchodnej časti Guatemaly, asi 5&nbsp;km južne od rovnomenného mesta. Pole leží na starších treťohorných pyroklastikách a je tvorené prevažne bazaltovými horninami.

## Externé odkazy
* www.volcano.si.edu - vulkanické pole Quezaltpeque na Global Volcanism Program 

Kategória:Sopky Guatemaly
Benoît Lamy

**Benoît Lamy** (* 19. september 1945 – † 15. apríl 2008) bol belgický filmový režisér, ktorý sa preslávil kultovou komédiou *[[Domov, sladký domov|Home Sweet Home]]* (Domov, sladký domov) z roku 1972, zomrel 15. apríla 2008 vo veku 62 rokov. Komédia, v ktorej sa v hlavných úlohách predstavili Claude Jadeová a Jacques Perrin, zachytáva nedorozumenia v bruselských domovoch dôchodcov. 

Snímka získala 14 medzinárodných ocenení vrátane ceny za najlepší film na festivale v Montreale a cenu poroty na festivale v Moskve. 

V roku 1976 založil Lamy svoju vlastnú spoločnosť Lamy Films.

V neskoršom období režíroval film Combat de fauves (1997) s Ute Lemperovou a Richardom Bohringerom v hlavných úlohách. 

Kategória:Narodenia v 1945
Kategória:Úmrtia v 2008
Kategória:Belgickí filmoví režiséri
Domov, sladký domov

**Domov, sladký domov (Home sweet Home)** je film z roku 1973, režiséra menom Benoît Lamy.

Komédia, v ktorej sa v hlavných úlohách predstavili Claude Jade, Jacques Perrin a Ann Petersenová, zachytáva nedorozumenia v bruselských domovoch dôchodcov. 

Snímka získala 14 medzinárodných ocenení vrátane ceny za najlepší film na festivale v Montreale a cenu poroty na festivale v Moskve.

Kategória:Filmy z 1973
Kategória:Filmy podľa názvu
Robert Doisneau

**Robert Doisneau** (* 14. apríl 1912, Gentilly, Francúzsko – † 1. apríl 1994, Montrouge) bol francúzsky fotograf ktorý sa preslávil najmä svojim humorným zobrazením pouličného života v Paríži.

## Životopis
Narodil sa v Gentilly.

Po vojne nastúpil roku 1946 do fotografickej agentúry Rapho; v rokoch 1949 až 1952 bol fotografom módneho magazínu Vogue. Počas fotografovania s ním po Paríži často chodil básnik Jacques Prévert. 

Roku 1978 sa konala retrospektívna výstava jeho fotografií v Chalon-sur-Saône, ďalšia bola roku 1992 v Múzeu moderného umenia v Oxforde. Poslednú fotografiu urobil 25. septembra 1993. Zomrel roku 1994 v Montrouge na predmestí Paríža.

Preslávil sa najmä snímkou *Milenci pred radnicou*, portrétmi Jacquesa Préverta a Pabla Picassa. Spolu s Henrim Cartier-Bressonom patrí k najznámejším francúzskym fotografom.

20. februára – 30. marca 2008 sa v Stredoeurópskom dome fotografie v Bratislave uskutočnila výstava „Robert Doisneau alebo Obraz určitého Francúzska“.

## Referencie


## Externé odkazy
*Robert Doisneau: Seconds Snatched from Eternity  Životopis a výber z fotografií
*Encyclopaedia Britannica, Robert Doisneau

Kategória:Francúzski fotografi
Kategória:Francúzski portrétni fotografi
Corridor 7

***Corridor 7*** je akčná počítačová hra žánru FPS vyvinutá a vydaná firmou Capstone Software. Hra nebola hráčskou verejnosťou dobre prijatá vzhľadom na zastaranosť použitého herného enginu Wolfenstein 3D, ktorý bol v tej dobe už prekonaný enginom hry Doom. K hre bolo naplánavané vydanie pokračovania s názvom *Corridor 8: Galactic Wars*, ale neskôr bolo zrušené.

## Zbrane
Corridor 7 obsahuje celkovo 8 zbraní. Disketová verzia neobsahovala trojicu zbraní: brokovnicu, útočný kanón a dezintegrátor.
* **Taser** – Základná zbraň pridelená hráčovi hneď od prvej úrovne.
* **[[Brokovnica]]** – Štandardná zbraň na boj zblízka, ktorej chýba účinnosť voči vzdialeným cieľom.
* **M-24 CAW** – Obdoba útočnej pušky, používa projektily ako muníciu. Vyniká vysokou kadenciou.
* **M-343 TriBarrell Power Blaster**
* **Mimozemský duálny [[blaster]]** – Energetická zbraň slabého účinku.
* **Mimozemská [[plazmová puška]]** – Zbraň pripomínajúca svojim tvarom bazooku.
* **Mimozemský útočný [[kanón]]** – Vylepšená verzia duálneho blastera ponúka vyššiu kadenciu pri nižsej spotrebe munície.
* **Mimozemský [[dezintegrátor]]** – Cieľ sa po jedinom zásahu z tejto zbrane vyparí.
* **[[Mína|Míny]]**
## Rozdiely medzi verziami

## Referencie
* *Corridor 7: Alien Invasion* computer game manual
* Steven M. Schafer, *Corridor 7 Official guide* - Brady publishing 1994

## Externé odkazy
* Corridor 7 na MobyGames 

## Zdroj

Kategória:Akčné počítačové hry a videohry
Kategória:First-person shooter
Kategória:Počítačové hry z 1994
Kategória:Počítačové hry
Kategória:Počítačové hry pre viacerých hráčov
Kategória:Hry pre DOS
West Coast Express

náhľad|West Coast Express na stanici Waterfront Station
**West Coast Express** je rýchlodráha s celkovou dĺžkou 68 kilometrov v kanadskej provincii Britská Kolumbia. Od 1.&nbsp;novembra 1995 spája Vancouver s jeho východnými predmestiami Port Moody, Coquitlam, Port Coquitlam, Pitt Meadows, Maple Ridge a Mission.

Na konečnej stanici Waterfront Station v downtowne môžu cestujúci prestúpiť na nadzemné metro SkyTrain, kompu SeaBus, alebo na autobusové spojenia. Rýchlodráhu West Coast Express prevádzkuje TransLink, spoločnosť zaisťujúca verejnú dopravu v regionálnom okrese Metro Vancouver.

Na trase rýchlodráhy je počas pracovných dní v prevádzke desať vlakov denne, pričom ráno od 5.27 do 7.27, vždy po 30 minútach, ide do Vancouveru 5 súprav a podvečer medzi 15.50 a 18.20 sa v časových intervaloch 30 minút zhustí premávka v opačnom smere na Mission. Preprava z Mission do Vancouveru trvá približne 73 minút.

Vlakovú súpravu tvorí 4 až 9 vagónov od firmy Bombardier. Vagóny majú 144 miest na sedenie, s celkovou kapacitou maximálne 390 cestujúcich. West Coast Express má 37 týchto vagónov, ktoré uržuje v prevádzke železničná spoločnosť VIA Rail. Trasa rýchlodráhy patrí Kanadskej pacifickej železnici.

West Coast Express prevádzkuje autobusy pre 47 cestujúcich, nazývané TrainBus, z ktorých dva odchádzajú z Mission ráno po 7.30 a tri od stanice Waterfront Station vo Vancouveri po 19.20, doba jazdy je okolo dvoch hodín. TrainBus zastavuje iba u staníc rýchlodráhy West Coast Express.

## Plán trate

* 18px toalety s umývarkou
* 15px bezbariérový prístup
* 23px kaviareň
* 24px miesto pre bicykle
* 18px elektrické zástrčky

## Stanice
[náhľad|Železničná stanica [Waterfront Station]]
* Waterfront Station
* Port Moody Station
* Coquitlam Central Station
* Port Coquitlam Station
* Pitt Meadows Station
* Maple Meadows Station
* Port Haney Station
* Albion Station (bude otvorená v roku 2011)
* Mission Station

## Rozširovanie služieb a budúce stanice
* Otvorenie novej stanice v Albion (očakáva sa v roku 2011)

Plány na novú stanicu v North Burnaby boli zrušené.

## Referencie

## Externé odkazy
* West Coast Express 
* TransLink 

Kategória:Železničná doprava v Britskej Kolumbii
Kategória:Doprava vo Vancouveri
Brewster Hopkinson Shaw

**Brewster Hopkinson Shaw** (* 16. máj 1945, Cass City, Michigan, USA) je bývalý americký kozmonaut z raketoplánov, predstaviteľ NASA.

## Život
### Mladosť a výcvik
Po základnej a strednej škole v roku 1969 vyštudoval univerzitu vo Wisconsine a získal titul strojného inžiniera. Potom pracoval ako inštruktor v škole testovacích pilotov na základni Edwards Air Force Base v Kalifornii. Do tímu kozmonautov NASA bol vybraný v roku 1978 v hodnosti kapitána amerického vojenského letectva ako astronaut – pilot. V tom čase bol už ženatý a mal tri deti.

### Lety do vesmíru
Po prvýkrát letel s expedíciou STS-9 v raketopláne Columbia (podľa COSPAR 1973-050.A). Leteli s ním: Owen Garriott, John Young, Robert Parker, Byron Lichtenberg a Nemec Ulf Merbold. Štart bol z Kennedyho vesmírneho strediska na Floride. Počas letu zvládli 70 vedeckých experimentov a s menšími problémy aj pristátie na základni Edwards.

O dva roky neskôr pokračoval druhým letom v raketopláne Atlantis. Posádku tvorili veliteľ Brewster Shaw, pilot Bryan O'Connor, traja letoví špecialisti - Sherwood Spring, ekologička dr. Mary Cleaveová a Jerry Ross a nakoniec dvaja špecialisti nákladu: Mexičan Rodolfo Neri Vela (elektrotechnik) a Charles Walker z firmy McDonnell Douglas. Počas letu vypustili družice: *Morelos B*, určenú pre Mexiko, *Aussat 2* pre Austráliu a *RCA Satcom Ku-2* pre vnútroštátne spojenie v USA. V poriadku pristáli na základni Edwards.

Tiež tretí svoj let absolvoval ako kapitán raketoplánu. V posádke Columbie mal týchto kolegov: Richard Richards (pilot) a trojica letových špecialistov David Leestma, James Adamson a Mark Brown. Bol to let utajený, vojenský, pretože pri ňom vypustili dve špionážne družice. Aj tentokrát bol štart z Floridy – z mysu Canaveral a pristátie v Kalifornii na základni Edwards.

Počas svojich troch letov strávil na obežnej dráhe 22 dní. Je zapísaný ako 128 kozmonaut Zeme.

* STS-9 Columbia (28. november 1983 – 8. december 1983)
* STS-61-B Atlantis (27. november 1985 – 3. december 1985)
* STS-28 Columbia (8. august 1989 – 13. august 1989)

## Po letoch
Zo strediska oddielu kozmonautov odišiel v roku 1995, avšak už predtým v Houstone pracoval na rôznych riadiacich funkciách NASA. V roku 1999 odišiel z NASA do firmy Boening Co., kde sa stal riaditeľom projektu ISS, v roku 2003 sa k NASA vrátil ako riaditeľ letových operácií USA. 

## Externé odkazy
*  Brewster Shaw v encyklopédii SPACE-40
*  Shaw, B.H. v Malej encyklopédii kozmonautiky

Kategória:Kozmonauti USA
Kategória:Osobnosti z Michiganu
Juraj Šaffa

**Juraj Šaffa** (* 23. marec 1907, Dlhé Klčovo – † 2. február 1990) bol slovenský folklorista a ľudový tanečník. 

V roku 1913 začal navštevovať maďarskú školu, ktorú ukončil v roku 1917. 

Bol známy pracovitosťou, rozhľadom a dobrou náladou. Na javisku po prvý raz vystúpil na slávnosti v Podčičve v roku 1965. Do podvedomia milovníkov folklóru sa dostal toho istého roku, keď spolu s Gizelou Frenovou zvíťazili v párovom tanci vo Východnej. Mali veľký úspech a vyhrali prvú cenu bez akejkoľvek prípravy. So svojim tancom prešiel od Sobraniec až po Karlove Vary. Vystupoval nielen naprieč republikou, ale bol aj dvakrát v Rusku, trikrát v Maďarsku, v Juhoslávii a v Poľsku. Vo svojich začiatkoch účinkoval so súborom Bukovčan, neskoršie Zamutovčanom, Vranovčanom, Zemplínom, Železiarom, Šarišanom a ďalšími. Bol známy ako stále usmiaty, plný vitality a optimizmu. Typickými pre neho boli klobúk na hlave s dlhým kohútim perom a "čerkajúce" zlaté ostrohy na čižmách. Zdvihnuté ruky a drobné cifrované krôčiky boli signálom pre primáša hudby roztancovať jeho nohy. Jeho tanec ako sám nazýval "zemplinski, cifrovani, čerkani, čapašovi čardáš" mal u divákov veľký úspech a býval vysoko ocenený aj porotou. Obdivuhodným bol jeho tanec aj vo vysokom veku.

Tanec, ktorý diváci obdivovali takmer 30 rokov, ho naučil tancovať Pavol Čintala z Božčíc. Najlepšie sa mu tancovalo na melódiu piesne "Počerkaj, pocifruj..." a na pomaly už zabudnutú pieseň "Na bilej pojsceľi, robiľi co chceľi..." Juraj Šaffa najradšej spomínal na svoje vystúpenie v Budapešti v roku 1975, kde vystupoval so súborom Zamutovčan. Mal tam veľký úspech. Bol na neho pyšný aj minister Hagara, ktorý mu zagratuloval a so žartom poznamenal: "Beťar je ten Slovák, čo učí Maďarov tancovať". V roku 1986 Jurajovi Šaffovi udelili Zlatú medailu za rozvoj záujmovo-umeleckej činnosti. Osobnosť Juraja Šaffu, no hlavne "original zemplínsky, čerkaný, cifrovaný, čapášový, čardáš" sa výrazne zapísala do folklórnej histórie. Je uložený v kultúrnom dedičstve NOC v Bratislave ako tanec, ktorý ocenili a oceňujú veľké osobnosti a znalci slovenského folklórneho umenia, a ktorý je zdrojom inšpirácie mladej generácie v oblasti folklóru na celom Slovensku.

Kategória:Slovenskí tanečníci
Kategória:Slovenskí folkloristi
Kategória:Osobnosti z Dlhého Klčova
Korzo

[right|náhľad|Plastika na bývalom korze v [Bratislava|Bratislave]]

**Korzo** (z tal.) je označenie pre tvrdú pešiu zónu, ktorá ma reprezentačný charakter. Väčšinou ide o hlavnú ulicu alebo niekoľko ulíc či námestí v historickom jadre mesta, prípadne pre promenádu v rekreačných prímorských letoviskách či v kúpeľoch. Slúži ako miesto hromadných prechádzok či stretnutí sa ľudí. Termín označuje aj samotnú prechádzku na takomto mieste.

Korzo je jedným z motívov slovenského oskarového filmu *[[Obchod na korze]]* (1965).

## História
Termín korzo v talianskom prostredí pôvodne označoval preteky koni bez jazdcov. Neskôr začal termín označovať slávnostný sprievod vozov vyzdobených kvetmi v talianskych mestách a stal sa tiež označením pre hlavnú triedu miest (bulvár) či promenádu na ktorých sa v mestách konávali hromadné prechádzky.

## Slovensko
Podľa Juraja Šeba „každé mesto a mestečko“ na Slovensku malo svoje korzo. Okrem Bratislavy mali korzo aj Trnava, Trenčín, Košice, Prešov či Žilina.“''

V Bratislave korzo tvoria predovšetkým ulice Michalská, Ventúrska a Strakova, ktorá je napojená na Hviezdoslavovo námestie, často aj Laurinská, Panská a Sedlárska, ktorá prechádza cez Hlavné námestie.

## Referencie

## Ďalšia literatúra
* 

Kategória:Ulice
Kategória:Námestia
Nábrežie (breh)

right|thumb|Rázusovo nábrežie v Bratislave

**Nábrežie** je spevnený vyvýšený priestor pozdĺž rieky v mestskej alebo obecnej zástavbe, spravidla slúži aj ako pozemná komunikácia. V Európe v stredoveku začali nábrežia plniť ochrannú funkciu pri malých povodniach. Kamenné nábrežia udržali pri povodni rieku v jej koryte a zabraňovali jej vyliatiu do mesta. Nábrežia mali veľký význam pre hygienu mesta a prevenciu pred epidémiami. Stále mokrý breh rieky, ku ktorému navyše pritekal odpad z celého mesta, bol liahňou infekcií.

## Niektoré známe nábrežia
* Smetanovo nábřeží (Praha)
* Vajanského nábrežie (Bratislava)
* Nábrežie armádneho generála Ludvíka Svobodu (Bratislava)
* Rázusovo nábrežie (Bratislava)
* Tyršovo nábrežie (Bratislava)
* Nábrežie Ivana Krasku (Piešťany)
* Nábrežie Juraja Wernhera (Piešťany)
Zoznam najvyšších budov vo Vancouveri

thumb|One Wall Centre, v súčasnosti najvyššia budova vo Vancouveri
thumb|Living Shangri-la bude po dokončení najvyššia budova vo Vancouveri a v celej provincii Britská Kolumbia
Toto je zoznam najvyšších budov v kanadskom meste Vancouver.

## Zoznam najvyšších budov dokončených do februára 2015

## Významné historické budovy

### Časová os

## Externé odkazy
* Vancouver High-Rise Buildings 


Vancouver
Kategória:Mrakodrapy v Kanade
Kategória:Kanadské zoznamy
Lucius Pomponius

**Lucius Pomponius** (1. storočie pred Kr.) bol rímsky dramatik, autor dramatickej formy zvanej atellana (*Atellanae Fabulae*). Bol nazývaný aj **Bononiensis**, čiže pochádzajúci z Bononia (dnes Bologna). Pod Pomponiovým menom sa zachovali názvy asi 70 diel a fragmenty približne 200 veršov.

Pomponius posunul atellana od jednoduchej ľudovej zábavy bez vopred daného scenára smerom k vážnejšej komédii. Hoci i v jeho podaní vystupoval na scéne rovnaký repertoár atellanskych postáv, Pomponius pre pôvodne improvizačné divadlo vytvoril scenár (písaný podľa gréckeho vzoru a vo veršovanom metre) a ohraničil dej. Zdá sa, že Pomponius bol i autorom klasických komédii a tragédii a že tieto formy divadla miešal. U jeho atellan sa tak stretávame s názvami mytologického rázu (*Andromacha*, *Marsyas*) aj titulmi pripomínajúcimi novú komédiu (grécky titul *Adelphoi*). Je pravdepodobné, že Pomponius v týchto atellánach zosmiešňoval tragický i komický žáner. Názvy niektorých Pomponiových hier sú:

* *Maccus Miles* (Maccus vojakom)
* *Leno* (Kupliar)
* *Pseudo-Agamemnon* (Falošný Agamemnon)
* *Bucco Adoptatus* (Bucco zvolený vo volbách)
* *Bucco Auctoratus* (Bucco gladiátorom)
* *Prostibulam* (Bordel)
* *Aleones* (Hráči)
* *Pappus Agricola* (Pappus roľníkom)
* *Sponsa Pappi* (Pappova nevesta)
* *Pappus Praeteritus* (Pappus neuspel vo voľbách)

Pomponiovu schopnosť využiť ľudový jazyk atellan vyzdvihuje Macrobius, Seneca Starší aj Velleius Paterculus.

## Literatúra
* 

## Iné projekty

Kategória:Dramatici starovekého Ríma
Publilius Syrus

**Publilius Syrus** (1. storočie pred Kr.) bol rímsky autor mimov a výrokov. 

Narodil sa v Sýrii, odkiaľ bol privedený do Ríma ako otrok. Jeho duchaplnosť a vtip mu vyslúžili prepustenie. Publius potom pôsobil v hereckej skupine pre ktorú písal jednoduché hry a sám v nich vystupoval. Jeho divadelná spoločnosť sa zúčastnila aj hier, ktoré v roku 46 pred Kr. usporiadal Gaius Iulius Caesar. Za svoj výstup tu získal Publilius Syrus ocenenie od samotného Caesara.

Z Publiliovho diela sa zachovala iba zbierka výrokov (*Sententiae*) v jambickom a trochejskom metre. Každé ponaučenie pozostáva z jedného verša, pričom jednotlivé verše sú usporiadané abecedne podľa počiatočného písmena výroku. Rozsiahle dielo nie je pravdepodobne celé autentické. Obsahuje výroky iných slávnych autorít, napríklad Senecu, ale aj ďalších, málo známych anonymných básnikov. Počet pravých Publiliových výrokov bol stanovený na 700 poučení. Medzi nimi je i známy výrok: *Iudex damnatur ubi nocens absolvitur* (Sudca je sám odsúdený, keď je vinník oslobodený).

## Iné projekty

## Literatúra
* 

Kategória:Dramatici starovekého Ríma
Kaštela

thumb|Kaštela

**Kaštela** (plurál slova kaštel, ) je mesto v strednej Dalmácii v Chorvátsku severozápadne od Splitu, západne od Solinu a východne od Trogiru, v Splitsko-dalmatínskej župe. Má 34 103 obyvateľov (2001). 

Pozostáva zo 7 tzv. kastelov:
Kaštel Gomilica (4 075 obyv.), Kaštel Kambelovac (4 505), Kaštel Lukšić (4 880), Kaštel Novi (5 309), Kaštel Stari (6 448), Kaštel Sućurac (6 236), Kaštel Štafilić (2 650).

## Partnerské mestá
* Bardejov, Slovensko

Kategória:Mestá v Chorvátsku
Pálffyho palác (Hviezdoslavovo námestie)

right|thumb|Pálfiho palác na Hviezdoslavovom námestí.

**Pálffyho palác** je mestský palác a národná kultúrna pamiatka Slovenskej republiky vedená pod identifikačným číslom 101-37/1, ktorá sa nachádza na Hviezdoslavovom námestí 18 v Bratislave v mestskej časti Staré Mesto. 

## Charakteristika
Palác bol postavený v rokoch 18841885 v novobarokovom slohu a slúžil grófovi Jánovi Pálfimu, ktorý bol jedným z najbohatších mužov v Uhorsku, milovníkom umenia a vášnivým zberateľom výtvarných diel a umeleckých predmetov. Svoje bratislavské prepychové sídlo si nechal vybudovať v zadnej časti Pálffyho paláca obráteného do Panskej ulice (identifikačné číslo NKP 101-37/2). Autorom projektu bol významný bratislavský rodák Viktor Rumpelmayer.

Dnes v tomto mestskom paláci sídli Vysoká škola výtvarných umení.

## Referencie

Kategória:Paláce v Bratislave
Kategória:Architektúra z 1885
Kategória:Novobarokové stavby na Slovensku
Pálffyho palác (Zámocká)

**Pálffyho palác** je palác ná Zámockej 47 v Bratislave v Starom Meste v Podhradí.

Postavený bol v čase prestavby Bratislavského hradu. Prestavbu viedol Pavol Pálffy, ktorý si palác postavil na Schlosgrunde. Z obslužnej cesty k palácu sa neskôr stala Zámocká ulica. V roku 1870 sa majiteľom paláca stalo mesto, boli tu zriadené delostrelecké kasárne, sirotinec a byty pre chudobu. V roku 1900 bol celý komplex asanovaný a vznikol tu vysokoškolský internát na Svoradovej a základná škola Palisády. 

Zachovaná časť paláca, letné krídlo, sa po druhej svetovej vojne dostala do správy bytového podniku, bol tu zriadený sklad stavebného materiálu. Objekt sa postupne devastoval, pretože nebol zaradený medzi historické pamiatky. V roku 1975 vznikol zámer obnovy, mal tu byť postavený vinársky dom s expozíciou vína. V roku 1985 bol palác zapísaný do zoznamu nehnuteľných pamiatok a v roku 1989 vznikla ďalšia architektonická štúdia, počítalo sa s využitím objektu pre Zväz slovenských výtvarných umelcov, aj ako stála expozícia Bratislavského hradu, na výstavy a ako cukráreň. Nakoniec bol objekt predaný.

## Referencie

## Externé odkazy
* Podarí sa zachrániť torzo Pálffyho paláca?

Kategória:Paláce v Bratislave
Kostol svätého Martina (Jarok)

**Kostol svätého Martina** je baroková stavba z 18. storočia. Je národnou kultúrnou pamiatkou. Nachádza sa v obci Jarok ležiacej 10 km juhozápadne od Nitry. 

## História
Prvá zmienka pochádza z roku 1601. V *Ostrihomskom misály* sa spomína, že tento kostol, stojaci na starom cintoríne je malý, opustený a v zlom stave. O chod farnosti sa starali kňazi z Močenku, pretože až do roku 1708 bola filiálkou močenskej farnosti a dištriktu nitrianskeho. Samostatnou farnosťou sa stala v roku 1708 spolu s filiálkou Csápor, ktorá bola k nej pridelená. V roku 1708 bola postavená prvá fara, ktorá bola zhotovená z dreva. Prvým kňazom v kostole bol Pavol Férerváry v rokoch 1708 – 1709. Jeho miesto zaujal v rokoch 1709 – 1712 čerstvý absolvent teológie viedenskej univerzity Ján Baltazár Magin, známy ako autor prvej politickej obhajoby slovenského národa v Uhorsku. Dodnes sa v kostole nachádza jeho pamätná tabuľa. V rokoch 1712 – 1738 pôsobil v Jarku ako kňaz Karol Orlay, ktorý si za štvrťstoročie duchovnej služby v Jarku vyslúžil povesť horlivého kňaza. Jeho zásluhou a pomocou vtedajšieho nitrianskeho biskupa Ladislava Erdődyho bol postavený nový kostol v rokoch 1718 – 1723, ktorý bol konsekrovaný v roku 1789 nitrianskym biskupom Františkom Xaverom Fuchsom. Pôvodná stavba mala postavenú sakristiu a predstavenú vežu, v ktorej sa nachádzali tri menšie zvony. Najväčší z nich bol počas 1. svetovej vojny roztavený na zbrojárske účely, presnejšie v roku 1916. Prvá renovácia kostola sa konala v rokoch 1784 – 1789, kedy bol vybudovaný hlavný oltár sv. Martina, rovnako aj oba bočné oltáre, sv. Karola Boromejského a sv. Jána Nepomuckého. Zásluhu na tom mal vtedajší farár Dr. Anton Šafarovič. Na konci 18. storočia pribudla kazateľnica aj klasicistická mramorová krsteľnica. Kríž pred kostolom bol postavený v roku 1783. Pri kostole sa nachádza kaplnka sv. Anny.

## Referencie

Jarok
Jarok
Kategória:Jarok (okres Nitra)
Jarok
Jarok
Kategória:Architektúra z 1723
Dunmanus Bay

**Dunmanus Bay** je záliv v severovýchodnej časti Atlantického oceánu, na juhozápadnom pobreží Írska. Zo severu ho ohraničuje polostrov Sheep's Head a z juhu polostrov Mizen Head. Prebieha od severovýchodu na juhozápad, má dĺžku , smerom od hlavy k ústiu sa rozširuje a v ústí dosahuje maximálnu šírku . Ústie sa nachádza v línii mysov Sheep's Head (na severe) a Three Castle Head (na juhu). Záliv obmýva pobrežie grófstva Cork.

V zálive sa nachádza niekoľko menších skalnatých ostrovov, z nich najväčšie sú Carbery Island a Furze Island. Na pobreží ležia tieto obce: Ahakista, Drishane Bridge, Dromnea, Dunmanus a Durrus.

Kategória:Zálivy v Írsku
Kategória:Zálivy Atlantického oceánu
Ballinskelligs Bay

**Ballinskelligs Bay** (ír. *Bá na Scealg*) je záliv v severovýchodnej časti Atlantického oceánu, na juhozápadnom pobreží Írska. Obmýva pobrežie polostrova Iveragh v grófstve Kerry a vstup do zálivu leží na línii mysov Hog's Head (na východe) a Bolus Head na západe. Záliv má viac-menej polkruhovitý tvar, na dĺžku má maximálne , na šírku . 

V severnej časti zálivu sa do pevniny zarezáva úzka zátoka, do ktorej sa vlieva rieka Inny. Vo východnej časti zálivu ústi krátka rieka, ktorá vyteká z jazera Lough Currane. Pri západnom pobreží sa rozprestiera ostrov Horse Island. 

Na pobreží zálivu leží mestečko Waterville a obce Ardkearagh, Ballinskelligs a Ballybrack.

Kategória:Zálivy v Írsku
Arménska sovietska socialistická republika

**Arménska sovietska socialistická republika** (skrátene: **Arménska SSR**; ; ) bola jedna zo zväzových republík Sovietskeho zväzu. Vznikla po obsadení Arménskej republiky Červenou armádou a vyhlásením sovietskej socialistickej republiky dňa 2. decembra 1920. Dňa 12. marca 1922 sa Arménska SSR stala súčasťou novovzniknutej Zakaukazskej socialistickej federatívnej sovietskej republiky, ktorá zanikla 5. decembra 1936 vytvorením troch nástupníckych republík – Arménskej SSR, Azerbajdžanskej SSR a Gruzínskej SSR. Arménska SSR mala rozlohu 29 800 km² a hlavným mestom bol Jerevan. Počas postupného rozpadu ZSSR bola dňa 23. augusta 1990 premenovaná na Arménsku republiku a 21. septembra 1991 vyhlásila nezávislosť od Sovietskeho zväzu, pričom 25. decembra toho istého roku oficiálne vzniklo nezávislé Arménsko. 

Kategória:Dejiny Arménska
Kategória:Republiky Sovietskeho zväzu
Azerbajdžanská sovietska socialistická republika

**Azerbajdžanská sovietska socialistická republika** (skrátene: **Azerbajdžanská SSR**; ; ) bola jedna zo zväzových republík Sovietskeho zväzu. Vznikla po obsadení Azerbajdžanskej demokratickej republiky Červenou armádou a vyhlásením sovietskej socialistickej republiky dňa 28. apríla 1920. Dňa 12. marca 1922 sa Azerbajdžanská SSR stala súčasťou novovzniknutej Zakaukazskej socialistickej federatívnej sovietskej republiky, ktorá zanikla 5. decembra 1936 vytvorením troch nástupníckych republík – Arménskej SSR, Azerbajdžanskej SSR a Gruzínskej SSR. Azerbajdžanská SSR mala rozlohu 86 600 km² a hlavným mestom bolo Baku. V Azerbajdžanskej SSR sa nachádzali aj Nachičevanská autonómna sovietska socialistická republika a Hornokarabašská autonómna oblasť.

Počas postupného rozpadu ZSSR bola 5. februára 1991 premenovaná na Azerbajdžanskú republiku a 18. októbra toho istého roku vyhlásila nezávislosť od Sovietskeho zväzu, pričom 25. decembra 1991 oficiálne vznikol nezávislý Azerbajdžan.

Kategória:Republiky Sovietskeho zväzu
Kategória:Komunizmus v Azerbajdžane
Kategória:Dejiny Azerbajdžanu
Palác Ruttkayovcov Vrútockých

right|thumb|Palác Ruttkayovcov Vrútockých
thumb|Pohľad do dvora - vľavo slnečné hodiny, ktoré ukazujú predpoludňajší čas a majú svoj popoludňajší náprotivok, slnečné hodiny vnútri protiľahlého krídla.
Ide o typický príklad bratislavskej renesančnej architektúry s toskánskymi stĺpmi.

**Palác Ruttkayovcov Vrútockých** je meštiansky dom na Uršulínskej ulici č. 6 v Bratislave v Starom Meste. Patrí medzi národné kultúrne pamiatky.

Má dvor chránený mrežami, ktorým je možné prejsť do zadného traktu Primaciálneho paláca. Na nádvorí sa nachádza fontána a na nej je originálny fragment Rolandovej fontány, cikajúci chlapci. Dom bol postavený v polovici 17. storočia (1650) v renesančnom štýle.

## Referencie

Kategória:Paláce v Bratislave
Kategória:Renesančné stavby na Slovensku
Kategória:Kultúrne pamiatky v Bratislave
Portarlington

**Portarlington** (ír. *Cúil an tSúdaire*) je mesto v centrálnom Írsku, v grófstve Laois. Žije tu 7 788 obyvateľov (2011).

Leží na rieke Barrow v severovýchodnej časti grófstva, priamo na hranici s grófstvom Offaly, hranica grófstva Kildare je vzdialená  východne. Rieka rozdeľuje mesto na dve časti, pričom územie západne od rieky, kam sa mesto postupne rozrastá, je už súčasťou grófstva Offaly. Je lokalizované na križovatke ciest R419, R420 a R423. Portlaoise leží  na JJZ, Mountmellick  na ZJZ, Monasterevin  na východ, Rathangan  na severovýchod a Tullamore  na severozápad.

Mesto bolo založené v roku 1666 sirom Henry Bennetom, dvorným sekretárom anglického kráľa Karola II., ktorý neskôr obdržal titul barón arlingtonský a bolo premenované z *Cooletoodera* na *Port-Arlington*. 26. júna 1847 bola otvorená miestna železničná stanica, ktorá je uzlom na tratiach Dublin - Galway a Dublin - Cork. 

V meste a neďalekom zámku Lea Castle bol natáčaný film Into the West z roku 1992 s Gabrielom Byrneom a Ellen Barkinovou. Družobným mestom je Arlington, Massachusetts v USA.

## Referencie

Kategória:Mestá v grófstve Laois
Abbeyleix

thumb|right|320px|Ulica Main Street v Abbeyleix
**Abbeyleix** (niekedy aj **Abbeylaois, **ír. *Mainistir Laoise*) je mesto v centrálnom Írsku, v grófstve Laois. Žije tu 1 568 obyvateľov (2006).

Mestečko leží v južnej časti grófstva, východne od rieky Nore v nadmorskej výške  Nachádza sa na križovatke cesty I. triedy N8 a regionálnych ciest R425, R430, R432 a R433,  južne od Portlaoise,  juhovýchodne od Mountrath,  severovýchodne od Rathdowney a  SSV od Durrow.

Abbeyleix vznikol v 18. storočí v blízkosti cisterciánskeho kláštora z 12. storočia. Dodnes sa tu zachovali zvyšky pôvodného stredovekého opevnenia, náhrobky a viaceré budovy opátstva, hrady, kostoly a koloniálne vily. Sídli tu múzeum, tzv. Abbeyleix Heritage House. 

Z mesta pochádza americký sochár Launt Thompson (1833-1894).

Kategória:Mestá v grófstve Laois
Cygnus (rod)

**Cygnus** (po slovensky **[[labuť]]**) je rod veľkých vodných vtákov z čeľade kačicovité (*Anatidae*), podčeľade husi (*Anserinae*).náhľad|labutia rodinka

Druhy severnej pologule majú perie čisto biele, na južnej pologuli žijú labute, ktoré majú aj čierne perie. Austrálska labuť čierna je skoro úplne čierna, biele zostávajú len letky. Nohy sú čiernosivé, výnimku tvoria juhoamerické labute, ktorých nohy sú ružové. Zobák je červeno-čierny alebo žlto-čierny. 

Na Slovensku žijú tri druhy labutí: labuť malá, labuť veľká a labuť spevavá.

## Druhy
* †*Cygnus csakvarensis* (neskorý miocén, v Maďarsku)
* †*Cygnus mariae* (pliocén v Wickieup, USA)
* †*Cygnus verae* (pliocén v Sofii, Bulharsko)
* †*Cygnus liskunae* (stredný pliocén, v Mongolsku)
* †*Cygnus hibbardi* (raný pleistocén v Idaho, USA)
* †*Cygnus* sp. (raný pleistocén v Dursunlu, Turecko)
* †*Cygnus equitum* (stredný pleistocén, na Malte a Sicílii)
* †*Cygnus falconeri* (stredný pleistocén, na Malte a Sicílii)
* †*Cygnus paloregonus* (stredný pleistocén, vo WC USA)
* †*Cygnus* sp. (pleistocén, v Austrálii)
* †*Cygnus lacustris* (neskorý pleistocén, v Eyrovom jazere, Austrália) – pomenovaný *Archaeocygnus*
* †*Cygnus bilinicus*
* †*Cygnus herrenthalsi*
* †labuť chathamská (*Cygnus sumnerensis*)
* labuť spevavá (*Cygnus cygnus*)
* labuť trúbivá/labuť hlasitá (*Cygnus buccinator*)
* labuť malá/labuť tundrová/labuť hvízdavá (*Cygnus columbianus*)
* labuť malá/labuť tundrová  (*Cygnus bewickii*)
* labuť čierna/labuda čierna (*Cygnus atratus, Chenopis atrata*)
* labuť veľká/labuť hrbozobá (*Cygnus olor*)

Staršie sa sem zaraďovali aj rody Sthenelides a Coscoroba, t. j. druhy: 
* labuť čiernokrká (*Sthenelides melancoryphus, Cygnus melancorypha*)
* koskoroba biela/labuť koskoroba (*Coscoroba coscoroba, Cygnus coscoroba*)

## Iné projekty

## Zdroj

Kategória:Vtáky na Slovensku
Kategória:Kačicovité
Hus

**Hus** môže byť:

*rod vtákov, pozri Hus (rod)
*súhvezdie, pozri Hus (súhvezdie)
*planétka, pozri 1840 Hus
* priezvisko, pozri Hus (priezvisko), napr.:
** Ján Hus (~1369 – 1415), český kazateľ a náboženský reformátor

## Pozri aj
* husiti
* Husa